
Moció de CRIDA PREMIANENCA - POBLE ACTIU (CP-PA) 

de ratificació dels acords presos pel Ple de la corporació relatius a les 
banderes i símbols a la façana de lAjuntament i pel no compliment de la 
sentència del Jutjat Contenciós Administratiu que obliga a penjar la 

bandera espanyola. 


A l'Ajuntament de Premià, des del setembre de 2011 hi onegen les banderes catalana i premianenca, 
i des de l'abril del 2014 s'hi afegeix l'estelada que llueix al baló de l'Ajuntament. Una i altra decisió 
han estat preses pel Ple de l'Ajuntament a través de mocions presentades a les respectives sessions 
plenàries. 

Ara, una notificació de la sentència dictada pel Jutjat Contenciós Administratiu, per la que s'estima 
el recurs interposat per la Delegació del Govem, condemna a l'Ajuntament de Premià de Mar a 
penjar la bandera espanyola a l'edifici consistorial. 

Aquesta és una de les accions més que el govem central dirigeix decidit a barrar el pas a qualsevol 
temptativa que qüestioni el règim de la transició, la seva constitució i el relat unitarista, 
uniformitzador i espanyolista que comparteixen els sectors que s’oposen al dret a 
l’ autodeterminació dels pobles. 

De fet, el govem central converteix sistemàticament els tribunals en unes corretges de transmissió 
d’aquesta política contrària a les demandes de sobirania i de canvi democràtic i social. Estem davant 
d’un estat autoritari totalment disposat a impedir el que ja és un clam popular en favor de més 
democràcia i més justícia social. 

El rebuig a la persecució poltíco-judicial en tots els aspectes rlatius a l'actual procés 
d'independència requerirà situacions de desobediència civil i política totalment legítimes, on serà 
necessària la màxima complicitat per part de la majori social sobiranista i democràtica, i on els 
càrrecs electes també hi hem d'assumir un grau de responsabilitat major. 

En aquest sentit els grups que voten a favor d'aquesta moció es comprometen a que en cas 
d'inhabilitació de l'alcalde com a màxim representant del poble, els caps dels respectius grups 
municipals abandonaran el seu càrrec en solidaritat amb aquesta situació. 


Per tot plegat CP-PA proposa al Ple l'adopció dels següents acords: 

Primer: - Ratificar els acord presos per aquest Ple i notificar a les instàncies corresponents la 
intenció de l'Ajuntament de Premià de Mar de no penjar la bandera espanyola al balcó de 
l'Ajuntament. 


Segon: - Manifestar el nostre suport i la solidaritat activa envers les expressions de dignitat 


democràtica i de defensa dels drets nacionals i socials, amb els protagonistes d’aquestes i, 
especialment, amb als càrrecs públics investigats i els casos que es puguin donar en el futur. 


Tercer: - Comunicar aquests acords al Jutjat Contenciós Administratiu que ha dictat la 
sentència contra la qual es presenta aquesta moció, a la Delegació del Govern Espanyol a 
Catalunya, a la Conselleria de Justícia de la Generalitat de Catalunya, i al Ministrio de Justicia 
del Gobierno de Espana. 

